cyanic-selkie/wikianc huggingface dataset:
एकेश्वरवाद
एकेश्वरवाद या एकास्तिक्य वह सिद्धान्त है जहाँ 'ईश्वर के एकल स्वरूप की मान्यता प्राप्त है' अथवा एक ईश्वर है विचार को सर्वप्रमुख रूप में मान्यता देता है। एकेश्वरवादी एक ही ईश्वर में विश्वास रखता है और केवल उसी की पूजा-अर्चना उपासना करता है। इसके साथ ही वह किसी भी ऐसी आलौकिक शक्ति या देवता को नही मानता जो उस ईश्वर का समकक्ष हो अथवा उसका स्थान ले सके। इसी दृष्टि से बह्वास्तिक्य एकेश्वरवाद का विलोम सिद्धान्त कहा जा सकता है। एकेश्वरवाद के विरोधी दार्शनिक मतवादो में सर्वेश्वरवाद, नास्तिकता तथा संशयवाद की गणना की जाती है। सर्वेश्वरवाद ईश्वर और जगत् में अभिन्नता मानता है उसके सिद्धान्त वाक्य हैं सब ईश्वर है तथा ईश्वर सब है । एकेश्वरवाद केवल एक ईश्वर की सत्ता मानता है। सर्वेश्वरवाद ईश्वर और जगत् दोनों की सत्ता मानता है। यद्यपि जगत् की सत्ता के स्वरूप में वमत्य है तथापि ईश्वर और जगत् की एकता अवश्य स्वीकर करता है। ईश्वर एक है वाक्य की सूक्ष्म दार्शनिक मीमांस करने पर यह कहा जा सकता है कि सर्वसत्ता ईश्वर है। यह निष्कर्ष सर्वेश्वरवाद के निकट है। इसीलिए ये वाक्य एक है तथ्य को दो ढंग से प्रकट करता है ।इनका तुलनात्मक अध्ययन करने से यह प्रकट होता है कि 'ईश्वर एक है' वाक्य जहाँ ईश्वर के सर्वव्यापकत्व की ओर संकेत करता है वही सब ईश्वर हैं' वाक्य ईश्वर के सर्वव्यापकत्व की ओर को।
कालगत प्रभाव की दृष्टि से विचार करने पर ईश्वर के तीन विषम रूपों के अनुसार तीन प्रकार के एकेश्वरवाद का भी उल्लेख मिलता है:
इनमे से तीसरा एकेश्वरवाद सर्वाधिक व्यापक है और इसका सर्वेश्वरवाद से बहुत निकटता है। यह सिद्धान्त केवल ईश्वर की ही पूरी सत्ता पर जोर नहीं देता अपितु जगत् की असत्ता पर भी जोर देता है। किन्तु विभिन्न दार्शनिक दृष्टियों से वह जगत् की सत्ता और असत्ता दोनो का दो प्रकार के सत्यों के रूप में प्रतिपादन भी करता है। जगत् की असत्ता भी समान रूप से जोर देने के कारण कुछ लोग हिन्दू सर्वेश्वरवाद को एकेश्वरवाद के निकट देखते हुए उसके लिए शब्द का प्रयोग अधिक संगत मानते हैं। इस दृष्टि से जगत् की सत्ता केवल प्रतीक मात्र है।
हिन्दू एकेश्वरवाद में ऐतिहासिक दृष्टि से अनेक विशेषताएं देखने में आती है। कालानुसार उनके अनेक रूप मिलते हैं। सर्वेश्वरवाद और बह्वास्तिक्य में परस्पर घनिष्ठ सम्बन्ध हैं। कुछ लोग विकासक्रम की दृष्टि से बह्वास्तिक्य को सर्वप्रथम स्थान देते हैं। भारतीय धारा और चिन्तन के विकास में प्रारम्भिक वैदिक युग में बह्वास्तिक्य की तथा उत्तर वैदिक युग में सभी देवताओं के पीछे एक परम शक्ति की कल्पना मिलती है। दूसरे मत से यद्यपि वैदिक देवता के बहुत्व को देखकर सामान्य पाठक वेदों को बह्वास्तिक कह सकता है तथापि प्रबुद्ध अध्येता को उनमें न तो बह्वास्तिक्य का दर्शन होगा और न ही एकेश्वरवाद का। वह तो भारतीय चिन्तन धारा की एक ऐसी स्थति है जिसे उन दोनों का उत्स मान सकते हैं। वस्तुत: यह धार्मिक स्थिति इतनी विकसित थी कि उक्त दोनों में से किसी एक की ओर वह उन्मुख हो सके। किन्तु जैसे जैसे धर्मचिन्तन की गाम्भीर्य की प्रवृत्ति बढ़ती गई, वैसे वैसे भारतीय चेतना की प्रवृत्ति भी एकेश्वरवाद की ओर बढ़ती गई।कर्मकांडी कर्म स्वत: अपना फल प्रदान करते हैं, इस धारणा ने भी बह्वास्तिक्य के दवताओं की महत्त्व को कम किया। औपनिषदिक काल में ब्रह्मविद्या का प्रचार होने पर एक ईश्वर अथवा शक्ति की विचर प्रधान हो गई। पुराणकाल में अनेक देवताओं की मान्यता होते हुए भी, उनमें से किसी एक को प्रधान मानकर उसकी उपासना पर जोर दिया गया। वेदान्त दर्शन के प्राबल्य होने पर बह्वास्तिक मान्यताएँ और भी दुर्लभ हो गई एवं एक ही ईश्वर अथवा शक्ति का सिद्धान्त प्रमुख हो गया। इन्हीं आधारों पर कुछ लोग एकेश्वरवाद को गम्भीर चिन्तन का फल मानते हैं। वस्तुतः सम्पूर्ण भारतीय धर्मसाधना, चिन्तन और साहित्य के ऊपर विचार करने पर सर्वेश्वरवाद (जो एकेश्वरवाद के अधिक निकट है) की ही व्यापकता सर्वत्र परिक्षित होती है। यह भारतीय मतवाद यद्यपि जनप्रलित बह्वास्तिक्य से बहुत दूर है तथापि नए देशों की तरह यहाँ भी सर्वेश्वरवाद बह्वास्तिक्य से नैकट्य से स्थापित कर रहा है।
महाभारत के नारयणीयोपाख्या में श्वतद्वीपीय निवासियों को एकेश्वरवादी भक्ति से सम्पन्न कहा गया है। विष्वकसेन संहिता ने वैदकों की, एकदेववादी न होने तथा वैदिक कर्मकांडी विधानों में विश्वास करने के कारण, कटु आलोचना की है। इसी प्रकार भारतीय धर्मन्तना में एकेश्वरवाद का एक और रूप मिलता है। पहले ब्रह्मा, विष्णु और शिव की विभिन्नता प्रतिपादित हो गई, साथ ही कहीं-कहीं विष्णु और ब्रह्मा को शिव में समाविष्ट भी माना गया। कालातर में एकता की भावना भी विकसत हो गई। केवल शिव में ही शेष दोनों देवताओं के गुण का आरोप हो गया। विष्णु के सम्बन्ध में भी इसी प्रकार का आरोप मिला है। विष्णु पुराण तो तीनों को एक परमात्मा की अभिव्यक्ति मानता है। यह परमात्मा कहीं शिव रूप में है और कहीं विष्णु रूप में।
दूसरा अतिप्रसिद्ध एकेश्वरवाद इस्लामी है। केवल परमात्मा की सत्ता को स्वीकार करते हुए यह मत मानता है कि बह्वास्तिक्य बहुत बड़ा पाप है। ईश्वर एकानन्य है। उसके अतिरिक्त कोई दूसरी सत्ता नहीं है। वह सर्वशक्तिमान है, अतुलनीय है, स्वपम है, सर्वतीत है। वह इस जगत् का कारण है और निर्माता है। वह अवत नहीं लेता। वह देश काल से परे अनादि और असीम है, तथा निर्गुण और एकरस है। इस्लाम के ही अन्तर्गत विकसित सूफ़ी मत में इन विचारों के अतिरिक्त उसे सर्वव्यापी सत्ता माना गया। सर्वत्र उसी की विभूतियों का दर्शन होता है। परिणामत: उन लोगों ने परमात्मा का निवास सब में और सबका निवास परमात्मा में माना। यह एकेश्वरवाद से सर्वेश्वरवाद की ओर होनेवाला विकास का संकेत है, यद्यपि मूल इस्लामी एकेश्वरवाद से यहाँ इसकी भिन्नता भी स्पष्ट दिखई पड़ती है।
तनु वेड्स मनु रिटर्न्स
कहानी
फ़िल्म वहीं से शुरू होती है जहाँ पिछली फ़िल्म समाप्त होती है। शादी के लगभग 4 साल बाद दोनों को लंदन के एक पारिवारिक सलाह केंद्र में परामर्श लेते हुए दिखाया जाता है जहाँ तनु अपने पारिवारिक जीवन के दुखों के लिये पति मनु पर आरोप लगाती है और उसी समय मनु अपना आपा खो देता है और उसकी तनु से लड़ाई हो जाती है। इसके बाद मनु को पागलखाने भेज दिया जाता है जबकि पप्पी को मनु का अता-पता बताकर तनु वापस अपने घर (कानपुर) चली जाती है।
अपने घर पहुंचकर वो अपनी उसी बिंदास शैली में अपना जीवन जीने लगती है जिसके लिये उसे पहले से जाना जाता था जबकि मनु को पप्पी के द्वारा छुड़ा लिया जाता है। मनु और पप्पी वापस भारत आ जाते हैं और मनु तनु को तलाक का नोटिस भेजता है ये सोचकर की तनु अपने आप को बदलेगी। तनु यह देखकर और भडक जाती है और फिर से अपने पुराने मित्र राजा के पास जाती है। राजा की शादी तय हो चुकी है इसलिये वह तनु को मना कर देता है। इस बीच मनु को तनु जैसी दिखने वाली एक लडकी दत्तो मिलती है। दत्तो एक बेहद निर्भीक, त्वरित निर्णय लेने वाली, चुलबुली, युवा हरियाणवी लडकी है। कुछ मुलाकातों के बाद मनु उसे चाहने लगता है और दोनों शादी का फैसला कर लेते हैं। इसके बाद जो जो होता है वह बहुत ही मनोरंजक है।
निर्माण
तनु वेड्स मनु से अच्छी प्रतिक्रिया मिलने के बाद इस फ़िल्म की टीम ने इन दोनों जोड़ों की कहानी को आगे बढ़ने के लिए इसका अगला भाग बनाने का सोचा। पिछली फ़िल्म रिलीज़ होने के बाद कंगना और माधवन दोनों ने ही इसके प्रत्याशित अगले भाग में काम करने में रूचि दिखाई। सितम्बर 2011 में एरोस इंटरनेशनल के सुनील लुल्ला ने ये घोषणा की कि उन्होंने निर्देशक आनंद एल. राय को इस फ़िल्म की अगली कड़ी के लिए अनुबंधित किया है। पहले आयी रिपोर्ट में यह बताया गया कि फ़िल्म के मुख्य पात्र दो रूपों में दिखाई देंगे। ये भी कयास लगाये गए की शाहिद कपूर इस फ़िल्म में माधवन की जगह लेंगे।  जनवरी 2012 में इस परियोजना को आगे बढ़ा दिया गया ताकि आनंद एल. राय दूसरी फ़िल्म रांझणा का काम निपटा सकें। उसी समय निर्माता ये भी चाहते थे कि कंगना भी क्रिश 3 का अपना कार्य निपटा लें।
"रांझणा" की सफलता के बाद जुलाई 2013 में आनंद राय ने सभी भ्रांतियों(अफवाहों) को समाप्त करते हुए, ये प्रमाणित किया कि "तनु वेड्स मनु" की परियोजना अभी भी चालू है और उसमे मूल फ़िल्म के पात्र ही काम करेंगे। पटकथा लेखक हिमांशु शर्मा ने जुलाई 2013 में इस फ़िल्म पर काम करना शुरू किया। हिमांशु शर्मा ने बताया कि इस फ़िल्म के कुछ दृश्य लंदन में फिल्माये जायेंगे उसके बाद की शूटिंग लखनऊ, कानपूर व दिल्ली में की जायेगी। इस फ़िल्म का संभावित नाम " तनु वेड्स मनु एक्स्ट्रा लार्ज " रखा गया। इसका प्री-प्रोडक्शन 2013 तक चलता रहा। पर कंगना की अमेरिका की ट्रिप के कारण इसे और आगे 2014 के प्रारम्भ तक ले जाना पड़ा। कंगना ने बाद में ये प्रमाणित किया की वे इस फ़िल्म में दो चरित्रों में नज़र आयेगी। नया चरित्र एक खिलाड़ी का होगा। इस पर फ़िल्म की टीम ने कंगना की हमशक्ल खोजना शुरू कर दिया। धनुष, जिन्होंने "रांझणा" में काम किया उनका भी इस फ़िल्म में एक कैमियो रोल है।
एक छोटे से उत्सव वे बाद टीम ने फिल्मिंग अक्टूबर 2014 में लखनऊ में शुरू की। फ़िल्म का पहला मोशन पोस्टर 23 मार्च 2015 में कंगना के जन्मदिन पर रिलीज़ हुआ।
रिलीज़
ये फ़िल्म 22 मई 2015 को लगभग 2200 स्क्रीन्स के साथ भारत में रिलीज़ हुई। यूएसए, यूके कनाडा ,पाकिस्तान, न्यू जीलैंड, ऑस्ट्रेलिया और यूएई में इसे 350 स्क्रीन्स पर रिलीज़ किया गया। बॉक्स ऑफिस इंडिया के अनुसार इस फ़िल्म को आंध्र प्रदेश व पश्चिम बंगाल में औसत शुरुआत मिली। तनु वेड्स मनु रिटर्न्स ने अपने ओपनिंग के मौके पर उत्तर में 60% व दूसरे राज्यों व मेट्रोज़ में 40-50% स्क्रीन्स को घेर लिया। फ़िल्म ने अपने रिलीज़ के पहले दिन अपने घरेलू बाजार से 8.75 करोड़ कमाये। जबकि पहले सप्ताह में ही १०० करोड़ से ज्यादा कमाई कर के यह फ़िल्म वर्ष की सबसे सफल फ़िल्मों में शुमार हो गई।
समालोचना
फ़िल्म को आलोचकों से काफी प्रशंसा मिली। आलोचकों ने कंगना के डबल रोल को काफी सराहा। इसे 95% समीक्षाएँ (रिव्यु) अपने पक्ष में मिले और द रिव्यु मोंक, जो एक भारतीय फिल्मों के समीक्षाओं को संग्रहित करने वाली साईट (मेटाक्रिटिक के सामान) है पर 30 समीक्षाओं के आधार पर 10 में से 7.4 अंक (रेटिंग) मिले। टाइम्स ऑफ़ इंडिया के सृजन मित्रा दास ने इसे 5 में से 4.5 सितारे दिए। दास ने कहा, "तनु वेड्स मनु रिटर्न्स हिंदी सिनेमा के सबसे अच्छे डबल रोल में से एक होने पर गर्व कर सकती है। साथ ही माधवन ने भी शांत, चिड़-चिड़ा व कभी आशावादी बनकर एक अच्छा कार्य किया है।" इंडियन एक्सप्रेस की शुभ्रा गुप्ता ने कहा, " मैं कंगना के कारण एक टिकट खरीदूँगी।" इन्होंने फ़िल्म को 5 में से 3 स्टार दिए। एनडीटीवी के सेबल चट्टर्जी ने कहा," फिल्म अंत तक एक गाने की तरह चलती है पर अंत में ये थोड़ा लड़खड़ाने लगती है।"
रेटिंग
- IMDb.com - NDTV.com  - Indiatoday.com   - Indianexpress.com   - TheReviewMonk.com   - जागरण
संगीत
तनु वेड्स मनु:रिटर्न्स के गाने क्रस्ना सोलो व तनिष्क-वायु द्वारा निर्मित हैं
अंजाम (1994 फ़िल्म)
अंजाम राहुल रवैल द्वारा १९९४ में बनी हिन्दी भाषा की फिल्म है। फ़िल्म में माधुरी दीक्षित, शाहरुख खान, दीपक तिजोरी, हिमानी शिवपुरी, टिन्नू आनन्द, कल्पना अय्यर और किरण कुमार कलाकार हैं। फिल्म का संगीत आनंद-मिलिंद द्वारा बनाया गया था, जिसमें समीर द्वारा लिखे गए गीत हैं। फ़िल्म गलती के अंजाम पर केन्द्रित है। साथ ही यह महिलाओं के खिलाफ किए गए अत्याचारों पर भी केन्द्रित है।
इस फिल्म में यह पहली बार था कि माधुरी दीक्षित और शाहरुख खान एक साथ काम किये थे। माधुरी दीक्षित ने अपनी भूमिका के लिए फिल्मफेयर का सर्वश्रेष्ठ अभिनेत्री की श्रेणी में नामांकन अर्जित किया था। लेकिन उन्हें पुरस्कार हम आपके हैं कौन में उनके प्रदर्शन के लिए मिला। शाहरुख खान ने नकारात्मक किरदार निभाया था जिसके लिये उन्हें भी फिल्मफेयर पुरस्कार प्राप्त हुआ था। इस फिल्म के सर्वाधिकार रेड चिलीज़ एंटरटेनमेंट के पास है।
संक्षेप
विजय अग्निहोत्री (शाहरुख़ खान) एक बिगड़ा हुआ अमीरजादा है जो मुंबई में अपनी माँ के साथ रहता है। एक दिन उसकी मुलाक़ात एयर इंडिया में विमान-परिचारिका (एयर होस्टस) शिवानी चोपड़ा (माधुरी दीक्षित) से होती है और विजय उसे चाहने लगता है। पर शिवानी को उससे प्यार नहीं है। यह विजय को नहीं रोकता और वह अपनी मां को सूचित करता है कि वह शिवानी से शादी करना चाहता है। जब वे प्रस्ताव के साथ शिवानी के परिवार से संपर्क करते हैं तो उन्हें पता चलता है कि शिवानी की शादी विमान-चालक (पायलट) अशोक चोपड़ा (दीपक तिजोरी) से तय हो गई है। विजय को दिल से धक्का लगा और वो चौंक गया। शिवानी और अशोक अमेरिका जाने का फैसला करते हैं।
चार साल बाद, विजय अभी भी शिवानी को नहीं भूल सका और बार-बार अपनी माँ द्वारा लाए गए विवाह प्रस्तावों को नामंजूर कर देता है। वह फिर से शिवानी और अशोक से मिलता है, जिनकी अब एक बेटी पिंकी है। विजय ने नकली एयरलाइन परियोजना के साथ अशोक से शिवानी के करीब आने की उम्मीद में मित्रता की। अशोक विजय के असली इरादों से पूरी तरह से अनजान है, इस हद तक कि वह शिवानी पर विश्वास नहीं करता है जब वह उसे विश्वास दिलाने की कोशिश करती है कि विजय उनके खिलाफ क्या योजना बना रहा है। एक दिन, अशोक ने बहस के बाद शिवानी को उनके घर से बाहर कर दिया। विजय इसे देखता है और अशोक को गंभीर रूप से पीटता है, जिससे वह बेहोश हो जाता है। जब अशोक का अस्पताल में इलाज किया जा रहा होता है, विजय ने ऑक्सीजन मास्क को हटा दिया, जिससे ऑक्सीजन आपूर्ति के बिना अशोक मर गया। शिवानी पुलिस को मनाने की कोशिश करती है कि अशोक की मौत के लिए विजय जिम्मेदार है। हालांकि, विजय अपने मित्र, इंस्पेक्टर अर्जुन सिंह (किरण कुमार) को एक ऐलिबाय प्रदान करने के लिए रिश्वत देता है और विजय बिना आरोप के बरी किया गया जाता है। विजय तब शिवानी के घर पहुँचा और उससे कहा कि कहे कि वह उससे प्यार करती है। जब उसने मना कर दिया, तो उसने शिवानी को अपनी हत्या करने के प्रयास में फँसवा दिया और उसे जेल में तीन साल की सजा सुनाई गई। जबकि पिंकी को शिवानी की बहन (सुधा चन्द्रन) और शराबी जीजा मोहनलाल (टिन्नू आनन्द) की देखभाल में रखा गया। उसका जीजा पिंकी पे बेहद बुरी तरह से व्यवहार करता है। एक दिन, मोहनलाल ने अपनी पत्नी को घर से पिंकी को निकालने के लिए कहा और उसने मना कर दिया। उसके इनकार करने के जवाब में, मोहनलाल ने शिवानी की बहन और शिवानी की बेटी पिंकी दोनों को घर से बाहर कर दिया। विजय ने अनजाने में शिवानी की बहन और बेटी को अपनी कार से कुचलकर मार दिया। शिवानी को उनकी मौतों के बारे में पता चलता है और वो बदला लेने के लिए किसी भी हद तक जाने का फैसला करती है। जेल से बचने के प्रयास में, वह अपने जेल गार्ड की क्रूरता के बारे में शिकायत करती है। फिर, उसकी याचिका को नजरअंदाज कर दिया जाता है। जेल में, उसे पता चला कि वह अशोक के बच्चे के साथ गर्भवती है। जब जेल गार्ड जान जाती है कि शिवानी ने शिकायत करने की कोशिश की, तो वह उसे गंभीर तरह से पीटती है जिससे उसका गर्भपात हो जाता है। शिवानी जल्द ही फाँसी पर लटकाकर जेल गार्ड को मार देती है। लेकिन कोई सबूत नहीं होने के कारण, उसके लिए उसे दोषी नहीं ठहराया जाता।
तीन साल बाद, शिवानी को जेल से रिहा कर दिया गया। सबसे पहले, वह अपने जीजा के घर जाती है और उसके गले में रुपये के नोट्स ठूस के मार देती है। इंस्पेक्टर अर्जुन हत्या के बारे में जान जाता है और शिवानी को संदिग्ध मानता है। जब शिवानी अपनी बेटी के लिए शोक कर रही होती है, अर्जुन उसकी कब्र पर सीधे पैर रख देता है। वह उसका एक खलिहान में पीछा करता है और उससे बलात्कार करने का प्रयास करता है। लेकिन शिवानी बच निकलती है और बाद में वहाँ आग लगा देती है जिससे अर्जुन मर जाता है। तब वह विजय की खोज करती है, जहां उसे पता चलता है कि वह टिकमगढ़ चला गया है। वह मानसिक रूप से बीमार के लिए अस्पताल में काम करती है और विजय को पाती है, जो शिवानी के परिवार पर कार चलाने के बाद लकवाग्रस्त हो गया है। वह उसकी देखभाल करने और उसे ठीक करने के लिये स्वयंसेवक बन जाती है। ठीक होने पर शिवानी ने विजय से प्यार का नाटक किया और उसने अपनी बाहों को उसके लिये खोल दिया। उनके गले लगने के दौरान, वह उसमें चाकू भोंक देती है। वह कबूल करती है कि उसने उसे एक उद्देश्य के लिए ठीक किया: उसे मारने के लिए। वह कहती है कि एक विकलांग व्यक्ति को मारना पाप है, जो खुद की रक्षा नहीं कर सकता है। आखिरकार, वे दोनों एक चट्टान से लटकते हैं (विजय शिवानी का पैर पकड़े हुए)। विजय का कहना है कि यदि वह अगर मरेगा तो वह शिवानी को उसके साथ ले जाएगा। यह निर्णय लेकर कि विजय का मरना उसके जीने से ज्यादा महत्वपूर्ण है, शिवानी ने हाथ छोड़ दिया जिससे दोनों की चट्टान से गिरकर मौत हो जाती है।
द एक्सपेंडेबल्स (फ्रैंचाइज़ी)
द एक्सपेंडेबल्स एक अमेरिकी कलाकारों की टुकड़ी एक्शन थ्रिलर फ्रैंचाइज़ी है, जिसमें सिल्वेस्टर स्टेलोन द्वारा अभिनीत और मूल रूप से डेविड कैलहम और अतिरिक्त मीडिया द्वारा बनाई गई एक फिल्म श्रृंखला फैली हुई है। फिल्म श्रृंखला को 1980 और 90 के दशक की ब्लॉकबस्टर एक्शन फिल्मों के लिए श्रद्धांजलि अर्पित करने के लिए बनाया गया था और उन दशकों के एक्शन सितारों के साथ-साथ एक्शन में हाल के सितारों को भी श्रद्धांजलि दी गई। श्रृंखला में तीन फिल्में शामिल हैं: द एक्सपेंडेबल्स (2010), द एक्सपेंडेबल्स 2 (2012) और द एक्सपेंडेबल्स 3 (2014), एक चौथी फिल्म के साथ भविष्य में रिलीज होने वाली है। श्रृंखला को मिश्रित आलोचनात्मक स्वागत मिला है, पात्रों के बीच अपने भूखंडों और संवाद के संबंध में; हालाँकि, कई आलोचकों ने हास्य और एक्शन दृश्यों के उपयोग की प्रशंसा की। फिल्में बॉक्स ऑफिस पर सफल रही हैं।
द एक्सपेंडेबल्स (2010)
एक्सपेंडेबल्स, कुलीन भाड़े के लोगों का एक समूह, जो सभी प्रकार के मिशनों को अंजाम देता है, हत्या से बचाव तक, एक लैटिन अमेरिकी तानाशाह, जनरल गरजा को उखाड़ फेंकने के लिए, एक दक्षिण अमेरिकी द्वीप, विलेना में तैनात किया जाता है, जो एक की योजनाओं में हस्तक्षेप कर रहा है। "चर्च" के नेतृत्व में एक व्यक्ति का समूह जिसे केवल मिस्टर चर्च के नाम से जाना जाता है। हालांकि, टीम के नेता, बार्नी रॉस को जल्द ही पता चलता है कि गरजा महज एक कठपुतली दुष्ट सीआईए अधिकारी जेम्स मोनरो द्वारा नियंत्रित की जाने वाली कठपुतली है, जो मिस्टर चर्च का असली निशाना है।
द एक्सपेंडेबल्स 2 (2012)
पहली फिल्म के कुछ समय बाद, एक्सपेंडेबल्स श्री चर्च के एक अन्य मिशन को स्वीकार करते हैं, ताकि वेलेना में मिशन से होने वाले नुकसान के लिए, लेकिन वे एक प्रतिद्वंद्वी भाड़े के समूह, संघ और उनके सबसे नए और सबसे कम उम्र के सदस्य के साथ संघर्ष में समाप्त होते हैं। उनके नेता, जीन विलेन द्वारा हत्या कर दी जाती है। रॉस अपने प्रोटेग की मौत के लिए विलेन पर प्रतिशोध की कसम खाता है और उसे नीचे ट्रैक करना शुरू कर देता है, इस प्रक्रिया में कि विलेन पांच टन के हथियार ग्रेड प्लूटोनियम के साथ दुनिया को धमकी देता है कि वह एक परित्यक्त सोवियत खदान से खुदाई करने और उच्चतम बोली लगाने वाले को बेचने का इरादा रखता है।
द एक्सपेंडेबल्स 3 (2014)
एक्सपेंडेबल्स टीम के सह-संस्थापक कोनराड स्टोनबैंक्स के साथ आमने-सामने आते हैं। रॉस को स्टोनबैंक्स को मारने के लिए मजबूर किया गया था जब वह एक क्रूर हथियार व्यापारी बन गया था, लेकिन स्टोनबैंक्स बच गया और अब एक्सपेंडेबल्स को नष्ट करने के लिए इसे अपना मिशन बना लिया है। रॉस एक्सपेंडेबल्स की एक नई और युवा पीढ़ी को भर्ती करने में मदद करता है ताकि टीम अपने पुराने विरोधी को मात दे सके।
टेलीविजन
मूल रूप से फॉक्स नेटवर्क पर प्रसारित होने वाली है, 2016 के जून में शुरू होने वाली यह श्रृंखला अन्य नेटवर्क और स्ट्रीमिंग सेवाओं के लिए बंद की जा रही थी।
वीडियो गेम
एक्सपेंडेबल्स 2: डिप्लॉय एंड डिस्ट्रॉय एक एकल-खिलाड़ी टॉवर रक्षा, वास्तविक समय की रणनीति ऑनलाइन गेम है। रोडशो फिल्म्स और सोप क्रिएटिव द्वारा प्रकाशित, खेल 13 जुलाई 2012 को जारी किया गया था। इसका कथानक फिल्म में गाँव के दृश्यों से लिया गया था, जहाँ खिलाड़ी कलाकारों से अपना दस्ता चुन सकते हैं, बचाव कर सकते हैं और दुश्मन से लड़ सकते हैं।
हास्य किताबें
2011 में लियो ओर्टोलानी ने फिल्म द एक्सपेंडेबल्स की पैरोडी, ला क्वाड्रिलोगिया देइ सेक्रिफेबिली बनाई, जिसने रिमिनीकॉम पर "फेड ए स्ट्रिस 2011" पुरस्कार जीता।
1 फरवरी, 2020 को सिल्वेस्टर स्टेलोन, चक डिक्सन और यूट्यूबर रिचर्ड सी। मेयर ने एक ग्राफिक उपन्यास के लिए एक इंडीगोगो अभियान शुरू किया जिसका शीर्षक था एक्सपेंडेबल्स गो टू हेल। यह मेयेर के स्प्लैटो कॉमिक्स लेबल के माध्यम से प्रकाशित किया जाएगा और बार्नी रॉस, ली क्रिसमस, गुन्नार जेन्सेन, यिन यांग, और टोल रोड को लड़ाई में मारे जाने के बाद एक अलौकिक युद्ध लड़ रहा है।
बॉलीवुड रीमेक
2013 मई में, मूल मनोरंजन के साथ एक पांच चित्र सौदा सील जाने की भी पुष्टि मिलेनियम फिल्में निर्माण करने के लिए बॉलीवुड की रीमेक फर्स्ट ब्लड, एक्सपेंडेबल्स, 16 ब्लॉक्स, 88 मिनट, और ब्रुकलीन के बेहतरीन, फर्स्ट ब्लड और एक्सपेंडेबल्स के लिए प्रस्तुतियों के साथ जाने की संभावना उस वर्ष के अंत में शुरू करें।
लम्पी त्वचा रोग
लम्पी त्वचा रोग (गांठदार त्वचा रोग) मवेशियों में होने वाला एक संक्रामक रोग है जो पॉक्सविरिडे परिवार के एक वायरस के कारण होता है, जिसे नीथलिंग वायरस भी कहा जाता है। इस रोग के कारण पशुओं की त्वचा पर गांठें होती हैं। यह रोग त्वचा और श्लेष्मा झिल्ली (श्वसन और जठरांत्र संबंधी मार्ग सहित) पर बुखार, बढ़े हुए सतही लिम्फ नोड्स और कई नोड्यूल (व्यास में 2-5 सेंटीमीटर (1-2 इंच)) की विशेषता है। संक्रमित मवेशी भी अपने अंगों में सूजन की सूजन विकसित कर सकते हैं और लंगड़ापन प्रदर्शित कर सकते हैं। वायरस के महत्वपूर्ण आर्थिक निहितार्थ हैं क्योंकि प्रभावित जानवरों की त्वचा को स्थायी नुकसान होता है, जिससे उनके छिपने का व्यावसायिक मूल्य कम हो जाता है। इसके अतिरिक्त, इस बीमारी के परिणामस्वरूप अक्सर पुरानी दुर्बलता, कम दूध उत्पादन, खराब विकास, बांझपन, गर्भपात और कभी-कभी मृत्यु हो जाती है।
बुखार की शुरुआत वायरस से संक्रमण के लगभग एक सप्ताह बाद होती है। यह प्रारंभिक बुखार 41 डिग्री सेल्सियस (106 डिग्री फ़ारेनहाइट) से अधिक हो सकता है और एक सप्ताह तक बना रह सकता है। इस समय, सभी सतही लिम्फ नोड्स बढ़े हुए हो जाते हैं। नोड्यूल्स, जिसमें रोग की विशेषता होती है, वायरस के टीकाकरण के सात से उन्नीस दिनों के बाद दिखाई देते हैं।[2] नोड्यूल्स की उपस्थिति के साथ, आंखों और नाक से स्राव म्यूकोप्यूरुलेंट हो जाता है।
गांठदार घावों में डर्मिस और एपिडर्मिस शामिल होते हैं, लेकिन यह अंतर्निहित चमड़े के नीचे या यहां तक ​​कि मांसपेशियों तक भी फैल सकता है। ये घाव, जो पूरे शरीर में होते हैं (लेकिन विशेष रूप से सिर, गर्दन, थन, अंडकोश, योनी और पेरिनेम पर), या तो अच्छी तरह से परिचालित हो सकते हैं या वे आपस में जुड़ सकते हैं।[2] त्वचीय घावों को तेजी से हल किया जा सकता है या वे कठोर गांठ के रूप में बने रह सकते हैं। घावों को भी अनुक्रमित किया जा सकता है, जिससे दानेदार ऊतक से भरे गहरे अल्सर हो जाते हैं और अक्सर दब जाते हैं। नोड्यूल्स की शुरुआत में, कटे हुए हिस्से पर उनके पास एक मलाईदार ग्रे से सफेद रंग होता है, और सीरम को बाहर निकाल सकता है। लगभग दो सप्ताह के बाद, पिंडों के भीतर परिगलित सामग्री का एक शंकु के आकार का केंद्रीय कोर दिखाई दे सकता है। इसके अतिरिक्त, आंख, नाक, मुंह, मलाशय, थन और जननांग के श्लेष्म झिल्ली पर गांठें जल्दी से अल्सर हो जाती हैं, जिससे वायरस के संचरण में सहायता मिलती है।
एलएसडी के हल्के मामलों में, नैदानिक ​​लक्षणों और घावों को अक्सर बोवाइन हर्पीसवायरस 2 (बीएचवी-2) के साथ भ्रमित किया जाता है, जिसे बदले में, छद्म-गांठदार त्वचा रोग के रूप में जाना जाता है। हालांकि, BHV-2 संक्रमण से जुड़े घाव अधिक सतही होते हैं। [3] BHV-2 का कोर्स भी छोटा है और यह LSD की तुलना में अधिक हल्का है। दो संक्रमणों के बीच अंतर करने के लिए इलेक्ट्रॉन माइक्रोस्कोपी का उपयोग किया जा सकता है। BHV-2 को इंट्रान्यूक्लियर समावेशन निकायों की विशेषता है, जैसा कि एलएसडी की इंट्रासाइटोप्लास्मिक समावेशन विशेषता के विपरीत है। यह ध्यान रखना महत्वपूर्ण है कि BHV-2 का अलगाव या नकारात्मक रूप से सना हुआ बायोप्सी नमूनों में इसका पता लगाना त्वचा के घावों के विकास के लगभग एक सप्ताह बाद ही संभव है।
वर्गीकरण
गांठदार त्वचा रोग वायरस (एलएसडीवी) डबल स्ट्रैंडेड डीएनए वायरस है। यह पॉक्सविरिडे के कैप्रिपोक्सवायरस जीनस का सदस्य है। Capripoxviruses (CaPVs) कोर्डोपोक्सवायरस (ChPV) उपपरिवार के भीतर आठ प्रजातियों में से एक का प्रतिनिधित्व करते हैं। कैप्रिपोक्सवायरस जीनस में एलएसडीवी, साथ ही शीपपॉक्स वायरस और बकरीपॉक्स वायरस होते हैं। सीएपीवी संक्रमण आमतौर पर विशिष्ट भौगोलिक वितरण के भीतर विशिष्ट मेजबान होते हैं, भले ही वे एक दूसरे से सीरोलॉजिकल रूप से अप्रभेद्य होते हैं।
संरचना
पॉक्सविरिडे परिवार के अन्य विषाणुओं की तरह, कैप्रिपोक्सवायरस ईंट के आकार के होते हैं। कैप्रिपोक्सवायरस विषाणु ऑर्थोपॉक्सवायरस विषाणुओं से भिन्न होते हैं, जिसमें उनके पास अधिक अंडाकार प्रोफ़ाइल होती है, साथ ही साथ बड़े पार्श्व शरीर भी होते हैं। कैप्रिपोक्सवायरस का औसत आकार 320 एनएम गुणा 260 एनएम है।
जीनोम
वायरस में 151-केबीपी जीनोम होता है, जिसमें एक केंद्रीय कोडिंग क्षेत्र होता है जो समान 2.4 केबीपी-उल्टे टर्मिनल दोहराव से घिरा होता है और इसमें 156 जीन होते हैं। एलएसडीवी की तुलना अन्य जेनेरा के कॉर्डोपॉक्सविरस से करने पर 146 संरक्षित जीन होते हैं। ये जीन ट्रांसक्रिप्शन और एमआरएनए बायोजेनेसिस, न्यूक्लियोटाइड मेटाबॉलिज्म, डीएनए प्रतिकृति, प्रोटीन प्रोसेसिंग, वायरियन स्ट्रक्चर और असेंबली, और वायरल वायरुलेंस और होस्ट रेंज में शामिल प्रोटीन को एनकोड करते हैं। केंद्रीय जीनोमिक क्षेत्र के भीतर, एलएसडीवी जीन अन्य स्तनधारी पॉक्सविर्यूज़ के जीन के साथ उच्च स्तर की संपार्श्विकता और अमीनो एसिड पहचान साझा करते हैं। समान अमीनो एसिड पहचान वाले वायरस के उदाहरणों में सुइपोक्सवायरस, येटापॉक्सवायरस और लेपोरिपोक्सवायरस शामिल हैं। टर्मिनल क्षेत्रों में, हालांकि, संपार्श्विकता बाधित है। इन क्षेत्रों में, पॉक्सवायरस समरूप या तो अनुपस्थित हैं या अमीनो एसिड पहचान का कम प्रतिशत साझा करते हैं। इन अंतरों में से अधिकांश में ऐसे जीन शामिल होते हैं जो संभावित रूप से वायरल विषाणु और मेजबान श्रेणी से जुड़े होते हैं। Chordopoxviridae के लिए अद्वितीय, LSDV में इंटरल्यूकिन-10 (IL-10), IL-1 बाइंडिंग प्रोटीन, G प्रोटीन-युग्मित CC केमोकाइन रिसेप्टर, और एपिडर्मल ग्रोथ फैक्टर-जैसे प्रोटीन के समरूप होते हैं, जो अन्य पॉक्सवायरस जेनेरा में पाए जाते हैं।
महामारी विज्ञान
एलएसडीवी मुख्य रूप से मवेशियों और ज़ेबस को प्रभावित करता है, लेकिन इसे जिराफ़, जल भैंस और इम्पाला में भी देखा गया है। होल्स्टीन-फ्रेज़ियन और जर्सी जैसी महीन चमड़ी वाले बॉस टॉरस मवेशी इस बीमारी के लिए अतिसंवेदनशील होते हैं। मोटी चमड़ी वाली बोस इंडिकस नस्लें जिनमें अफ़्रीकनेर और अफ़्रीकनेर क्रॉस-ब्रीड शामिल हैं, रोग के कम गंभीर लक्षण दिखाते हैं। यह संभवतः एक्टोपैरासाइट्स के प्रति संवेदनशीलता में कमी के कारण है जो बोस टौरस नस्लों के सापेक्ष बोस इंडिकस नस्लें प्रदर्शित करता है। स्तनपान के चरम पर युवा बछड़ों और गायों में अधिक गंभीर नैदानिक ​​लक्षण दिखाई देते हैं, लेकिन सभी आयु-वर्ग इस रोग के प्रति संवेदनशील होते हैं।
संचरण
एलएसडीवी का प्रकोप उच्च तापमान और उच्च आर्द्रता से जुड़ा होता है यह आमतौर पर गीली गर्मी और शरद ऋतु के महीनों के दौरान अधिक प्रचलित होता है, विशेष रूप से निचले इलाकों या पानी के नजदीकी इलाकों में, हालांकि, शुष्क मौसम के दौरान भी प्रकोप हो सकता है। रक्त-पोषक कीट जैसे मच्छर और मक्खियाँ रोग फैलाने के लिए यांत्रिक वाहक के रूप में कार्य करते हैं। एक एकल प्रजाति वेक्टर की पहचान नहीं की गई है। इसके बजाय, वायरस को स्टोमोक्सी, बायोमिया फासिआटा, ताबानिडे, ग्लोसिना, और कुलिकोइड्स प्रजातियों से अलग कर दिया गया है। एलएसडीवी के संचरण में इन कीटों में से प्रत्येक की विशेष भूमिका का मूल्यांकन जारी है। गांठदार त्वचा रोग के प्रकोप छिटपुट होते हैं क्योंकि वे जानवरों की गतिविधियों, प्रतिरक्षा स्थिति और हवा और वर्षा के पैटर्न पर निर्भर होते हैं, जो वेक्टर आबादी को प्रभावित करते हैं।
वायरस को रक्त, नाक से स्राव, लैक्रिमल स्राव, वीर्य और लार के माध्यम से प्रेषित किया जा सकता है। यह रोग संक्रमित दूध से दूध पिलाने वाले बछड़ों में भी फैल सकता है। प्रायोगिक रूप से संक्रमित मवेशियों में, एलएसडीवी बुखार के 11 दिन बाद लार में, 22 दिनों के बाद वीर्य में और 33 दिनों के बाद त्वचा के नोड्यूल्स में पाया गया। मूत्र या मल में वायरस नहीं पाया जाता है। अन्य चेचक विषाणुओं की तरह, जिन्हें अत्यधिक प्रतिरोधी माना जाता है, एलएसडीवी संक्रमित ऊतकों में 120 दिनों से अधिक समय तक व्यवहार्य रह सकता है।
कृत्रिम प्रतिरक्षा
एलएसडीवी के खिलाफ टीकाकरण के लिए दो अलग-अलग दृष्टिकोण हैं। दक्षिण अफ्रीका में, वायरस के नीथलिंग स्ट्रेन को सबसे पहले मुर्गियों के अंडों के कोरियो-एलैंटोइक झिल्ली पर 20 मार्ग द्वारा क्षीण किया गया था। अब वैक्सीन के वायरस को सेल कल्चर में प्रचारित किया जाता है। केन्या में, भेड़ या बकरी के विषाणुओं से उत्पन्न होने वाले टीके को मवेशियों में प्रतिरक्षा प्रदान करने के लिए दिखाया गया है। हालांकि, भेड़ और बकरियों में सुरक्षित उपयोग के लिए आवश्यक क्षीणन का स्तर मवेशियों के लिए पर्याप्त नहीं है। इस कारण से चेचक और बकरीपॉक्स के टीके उन देशों तक ही सीमित हैं जहां चेचक या बकरीपॉक्स पहले से ही स्थानिक है क्योंकि जीवित टीके अतिसंवेदनशील भेड़ और बकरी आबादी के लिए संक्रमण का स्रोत प्रदान कर सकते हैं।
एलएसडीवी के खिलाफ पर्याप्त सुरक्षा सुनिश्चित करने के लिए, अतिसंवेदनशील वयस्क मवेशियों को सालाना टीका लगाया जाना चाहिए। लगभग 50% मवेशियों में टीकाकरण के स्थान पर सूजन (10–20 मिलीमीटर (1⁄2–3⁄4 इंच) व्यास) विकसित हो जाती है। यह सूजन कुछ ही हफ्तों में गायब हो जाती है। टीका लगाने पर, डेयरी गाय भी दूध उत्पादन में अस्थायी कमी प्रदर्शित कर सकती हैं।
प्राकृतिक प्रतिरक्षा
अधिकांश मवेशी प्राकृतिक संक्रमण से उबरने के बाद आजीवन प्रतिरक्षा विकसित करते हैं। इसके अतिरिक्त, प्रतिरक्षा गायों के बछड़े मातृ एंटीबॉडी प्राप्त करते हैं और लगभग 6 महीने की उम्र तक नैदानिक ​​रोग के लिए प्रतिरोधी होते हैं। मातृ एंटीबॉडी के साथ हस्तक्षेप से बचने के लिए, 6 महीने से कम उम्र के बछड़ों को जिनके बांध प्राकृतिक रूप से संक्रमित या टीका लगाए गए थे, उन्हें टीका नहीं लगाया जाना चाहिए। दूसरी ओर, अतिसंवेदनशील गायों से पैदा हुए बछड़े भी अतिसंवेदनशील होते हैं और उन्हें टीका लगाया जाना चाहिए।
इतिहास
गांठदार त्वचा रोग को पहली बार 1929 में जाम्बिया में एक महामारी के रूप में देखा गया था। प्रारंभ में, यह या तो जहर या कीड़े के काटने के लिए अतिसंवेदनशीलता का परिणाम माना जाता था। बोत्सवाना, ज़िम्बाब्वे और दक्षिण अफ्रीका गणराज्य में 1943 और 1945 के बीच अतिरिक्त मामले सामने आए। 1949 में दक्षिण अफ्रीका में एक पैनज़ूटिक संक्रमण से लगभग 8 मिलियन मवेशी प्रभावित हुए, जिससे भारी आर्थिक नुकसान हुआ। एलएसडी 1950 और 1980 के दशक के बीच पूरे अफ्रीका में फैल गया, जिससे केन्या, सूडान, तंजानिया, सोमालिया और कैमरून में मवेशी प्रभावित हुए।
1989 में इज़राइल में एलएसडी का प्रकोप हुआ था। यह प्रकोप सहारा रेगिस्तान के उत्तर में और अफ्रीकी महाद्वीप के बाहर एलएसडी का पहला उदाहरण था। इस विशेष प्रकोप को मिस्र में इस्माइलिया से हवा में ले जाने वाले संक्रमित स्टोमोक्सी कैल्सीट्रांस का परिणाम माना गया था। अगस्त और सितंबर 1989 के बीच 37 दिनों की अवधि के दौरान, पेडुयिम में सत्रह डेयरी झुंडों में से चौदह एलएसडी से संक्रमित हो गए। गाँव के सभी मवेशियों के साथ-साथ भेड़ और बकरियों के छोटे-छोटे झुंडों का वध कर दिया गया।
पिछले एक दशक के दौरान, मध्य पूर्वी, यूरोपीय और पश्चिम एशियाई क्षेत्रों में एलएसडी की घटनाओं की सूचना मिली है।
ज्यामिति
क्रिस्टल ज्योमेट्री ज्यामिति या रेखागणित (en:Geometry) गणित की तीन विशाल शाखाओं में से एक है। इसमें बिन्दुओं, रेखाओं, तलों और ठोस चीज़ों के गुणस्वभाव, मापन और उनके अन्तरिक्ष में सापेक्षिक स्थिति का अध्ययन किया जाता है। ज्यामिति, ज्ञान की सबसे प्राचीन शाखाओं में से एक है।
लम्पी त्वचा रोग
बांग्लादेश
एलएसडी की सूचना पहली बार जुलाई 2019 में बांग्लादेश डिपार्टमेंट ऑफ लाइवस्टॉक सर्विसेज को दी गई थी। इस प्रकोप में अंततः 500,000 लोगों के संक्रमित होने का अनुमान है। संयुक्त राष्ट्र खाद्य और कृषि संगठन ने सामूहिक टीकाकरण की सिफारिश की है। एक दूसरे के कुछ महीनों के भीतर फॉल आर्मीवॉर्म और इस मवेशी प्लेग की शुरुआत के परिणामस्वरूप, एफएओ, विश्व खाद्य कार्यक्रम, बांग्लादेश सरकार के अधिकारी, और अन्य बांग्लादेश की पशुधन रोग निगरानी और आपातकालीन प्रतिक्रिया क्षमताओं में सुधार शुरू करने के लिए सहमत हुए।
ज्यामिति
इतिहास
भारत में यज्ञवेदियों के निर्माण कार्य में गणितज्ञों का ध्यान ज्यामिति के अध्ययन की और आकृष्ट किया, उनके अध्ययन में क्षेत्रसमिति का पुट अधिक था। इतिहासयज्ञों का मत है कि भारतवासी ईसा से 1,000 वर्ष पूर्व ऐसे संबंध जैसे 3² + 4² = 5² जानते थे, परंतु ऐसे ही कतिपय छुटपुट समीकरणों के अतिरिक्त उन्होंने ऐसे संबंधों का किसी व्यापक रूप से अध्ययन नहीं किया। ईसा से लगभग 600 वर्ष पूर्व रोम के गणितज्ञ पिथागोरैस ने इस संबंध का बड़े तर्कपूर्ण ढंग से अध्ययन किया और यह बताया कि एक समकोण त्रिभुज में कर्ण पर का वर्ग अन्य भुजाओं के ऊपर वर्गों के योगफल के बराबर होता है।
वैसे तो ज्यामिति का अध्ययन सभी पुराने सभ्य देशों, जैसे मिस्र, बैबिलोनिया, चीन, भारत तथा यूनान, में लगभग साथ ही साथ आरंभ हुआ, परंतु जितनी उन्नति इस विज्ञान में यूनान ने की उतनी किसी और देश ने नहीं की। ईसा से लगभग 300 वर्ष पूर्व यूनान के एक गणितज यूक्लिड ने उस समय तक जितने तथ्य ज्ञात थे उन सबको बड़े तर्कपूर्ण ढंग से क्रमबद्ध किया। ज्ञात तथ्यों के आधार पर उसने अन्य तथ्य सिद्ध करने का प्रयत्न किया। इस प्रकार तथ्यों को क्रमबद्ध करने पर वह कुछ ऐसे प्रारंभिक तथ्यों पर पहुँचा जिनको सिद्ध करना कठिन है। वैसे वे बिलकुल स्पष्ट प्रतीत होते हैं। ये तथ्य इतने सरल हैं कि यूक्लिड ने इन्हें स्वयंसिद्ध मान लिया और इन्हें स्वयं तथ्य कहा है। इन्हीं तथ्यों पर ज्यामिति के प्रमेयों का प्रमाण निर्भर है। वे तथ्य निम्नलिखित हैं :
१. वे वस्तुएँ, जो एक ही वस्तु के बराबर हों, आपस में भी बराबर होती हैं।
२. यदि बराबर वस्तुओं में बराबर वस्तुएँ जोड़ दी जायँ तो योगफल बराबर होते हैं।
३. यदि बराबर वस्तुओं में से बराबर वस्तुएँ घटा दी जायँ तो शेषफल बराबर होते हैं।
४. बराबर वस्तुओं के समान गुने बराबर होते हैं।
५. यदि दो रेखाओं को तीसरी रेखा काटे और एक ओर के अंत:कोणों का योग दो समकोण से कम हो तो जिधर जोड़ कम है उधर ही दोनों रेखाएँ बढ़ाई जाने पर एक बिंदु पर मिलेंगी।
६. इसी प्रकार रचनाकार्य में भी एक रचना से दूसरी रचना कर सकते हैं, परंतु अंत में कुछ ऐसी रचनाओं पर पहुँचते हैं जिनका प्रयोग दूसरे प्रयोगों पर निर्भर नहीं करता। इन रचनाओं को भी स्वयं प्रयोग मानकर ही आगे बढ़ सकते हैं। वे
इनके अतिरिक्त वे कोई और तथ्‌य बिना सिद्ध किए हुए स्वीकार नहीं करते। उपर्युक्त पाँच स्वयं तथ्यों में से चार तो इतने सरल तथा सप्ष्ट हैं कि इन्हें सिद्ध करना अपने हाथ को अपना सिद्ध करने के बराबर है, परन्तु पाँचवाँ स्वयंतथ्‌य स्वयंसिद्ध सा प्रतीत नहीं होता। गणितज्ञों ने इस तथ्य को स्वयंसिद्ध मानने में आपत्ति की और इसे सिद्ध करने के बहुत यत्न किए। इन्हीं यत्नों के फलस्वरूप बड़े बड़े आविष्कार हुए। इसी प्रकार ज्यामिति में नए नए पारिभाषिक शब्दों का उल्लेख होता है। एक शब्द की परिभाषा दूसरे शब्दों की परिभाषा पर निर्भर करती है। अंत में देखते हैं कि ये परिभाषाएँ बिंदु, रेखा और तल की परिभाषाओं पर आधारित हैं। यूक्लिड के अनुसार समतल वह है जिसमें लंबाई चौड़ाई हो, परंतु मोटाई न हो। बहुत से लोग इस परिभाषा पर भी संदेह करने लगे हैं, परंतु थोड़ा मनन करने से यह स्पष्ट हो जाएगा कि परिभाषा ठीक है। उदाहरणार्थ, यदि काँच के एक बरतन में दो ऐसे तरल पदार्थ भर दिए जायँ जो आपस में न मिलते हो तो जब वे स्थिर हो जायँ तब हम देखगें कि एक तल दोनों पदार्थों को अलग करता है। उसमें मोटाई नहीं है। यदि होती तो दोनों तरलों के बीच ऐसा स्थान होता जिसमें न नीचे का पदार्थ होता न ऊपर का, परंतु ऐसा असंभव है। इस उदाहरण से स्पष्ट हो गया होगा कि तल में मोटाई नहीं होती। इसमें केवल लंबाई और चौड़ाई ही होती है। इसी प्रकार धूप में किसी समतल दीवार की छाया देखकर हम कह सकते हैं कि रेखा में चौड़ाई नहीं होती। रेखा तल में स्थित है, अत: तल की मोटाई रेखा की मोटाई हुई। इसलिये रेखा में न मोटाई होती है न चौड़ाई, केवल लंबाई ही होती है। रेखाएँ एक बिंदु पर मिलती हैं तो रेखा की चौड़ाई बिंदु की लंबाई हुई, अर्थात्‌ बिंदु में न लम्बाई होती है, न चौड़ाई, मोटाई। केवल स्थान ही होता है।
सभी इस बात से परिचित होंगे कि ज्यामिति में त्रिभुज, वर्ग, वृत्त, शंकु, बेलन इत्यादि के गुणों का अध्ययन होता है1 पुराने समय में कुछ प्रश्नों ने गणितज्ञों को काफी उलझाए रखा। उन प्रश्नों के हलों ने बहुत विचारवर्धन किया, इसमें कोई शंका नहीं, जैसे ऐसा घन बनाना जिसका घनफल दिए घन का दुगुना हो। उस समय रचना का अर्थ पटरी और परकार की सहायता से ही रचना करना समझा जाता था। दूसरा प्रश्न था ऐसा वर्ग बनाना जिसका क्षेत्रफल दिए हुए वृत्त के क्षेत्रफल के बराबर हो। तीसरा प्रश्न था कि एक दिए हुए कोण को तीन बराबर भागों में बाँटना। यह काम पटरी और परकार से असंभव है, परन्तु अन्य उपायों से हो सकता है। इन प्रश्नों ने शताब्दियों तक गणितज्ञों को व्यस्त रखा। इनके विवेचन से गणितजगत्‌ का बहुत लाभ पहुँचा, इसमें कोई संदेह नहीं।
एक शंकु को किसी समतल से काटने से जो दीर्घवृत्त, परवलय, तथा अतिपरवलय वक्र बनते हैं उनके गुणों का भी यूनानियों ने अध्ययन किया। इन अध्ययनों ने केपलन को अपने नियम ज्ञात करने में बड़ी सहायता दी होगी।
प्रक्षेपीय ज्यामिति (Projective Geometry)
15वीं शताब्दी तक ज्यामिति में प्राय: नाप संबंधी गुणों का ही अध्ययन होता था, परंतु उसके बाद ऐसे गुणों का भी अध्ययन हुआ जो नाप पर निर्भर नहीं करते; जैसे यदि दो त्रिभुजों के शीर्षबिंदु एक तीन बिंदुगामी रेखा पर हों तो संगत भुजाएँ एक रेखा पर मिलेंगी। इस साध्य ने गणितज्ञों का ध्यान एक अन्य प्रकार की ज्यामिति की ओर आकृष्ट किया जिसे प्रक्षेपीय ज्यामिति कहते हैं। यदि हम किसी दृश्य के चित्र पर ध्यान दें तो अनुभव करते हैं कि उसे देखकर दृश्य का पूरा ज्ञान हो जाता है। परंतु चित्र में वृत्त वृत्त नहीं रहता, न सभी समांतर रेखाएँ समांतर रहती है, न समकोण समकोण ही, बल्कि कभी समकोण न्यून कोण दिखाई देता है, कभी अधिक कोण; फिर भी दृश्य में कुछ ऐसे गुण है कि आकृतियों के बदलने पर भी चित्र से उनका पूरा ज्ञान होता है। ये गुण निश्चर कहलाते हैं। ऐसे ही गुणों का प्रक्षेपीय ज्यामिति में अध्ययन होता है।
मान लें, एक बिंदु ब और एक चतुर्भुज क ख ग घ दिया हुआ है। यदि बिंदु ब से चतुर्भुज के प्रत्येक बिंदु को मिलानेवाली रेखाएँ खींची जायँ और उन्हें बढ़ा दें और फिर एक समतल से इन रेखाओं को काटें तो इस तल पर एक चित्र बनेगा। वह इस चतुर्भुज का प्रक्षेप तथा यह प्रयोग बिंदु ब के सापेक्ष रूपांतरण कहलाएगा। इसी प्रकार दूसरा बिंदु लेकर उसके सापेक्ष इस प्रक्षेप का भी प्रक्षेप निकाल सकते हैं। जो गुण नहीं बदलते उन्हें प्रक्षेप द्वारा किसी सरल बहुभुज में बदलकर अध्ययन करते हैं। ये गुण मूल बहुभुज के लिये भी ठीक होंगे। साथ ही कई रूपांतरण मिलकर एक रूपांतरण प्रयोग के समान होते हैं। इन प्रयोगों का भी अध्ययन इस ज्यामिति का अंग है।
प्रतिलोमीय ज्यामिति (Inversive Gemoetry)
यदि किसी गोले या वृत्त का केंद्र क हो तथा त्रिज्या त्र हो और यदि किसी बिंदु ब की केंद्र क से दूरी र हो और यदि र' दूरी पर रेखा क ब में ब' दूसरा बिंदु हो, जहाँ र1 त्र2 तो ब के किसी बिंदुपथ के संगत ब' का भी पथ होगा। ब' का पथ ब के पथ का प्रतिलोमन (inversion) कहलाता है। प्रत्येक क्षेत्र प्रतिलोमन का अध्ययन ही इस शाखा का ध्येय है।
अ-यूक्लिडीय ज्यामिति (Non-Euclidean Geometry)
यूक्लिड का 5वाँ स्वयंसिद्ध तथ्य ऊपर दिया जा चुका है। इसे स्वयंसिद्ध मानने के लिये गणितज्ञ कभी तैयार नहीं हुए, बल्कि उन्होंने इसे सिद्ध करने के बड़े बड़े यत्न किए; परंतु काई संतोषजनक उत्तर नहीं मिला। अनुसंधान के फलस्वरूप गणित का बहुत विकास हुआ और एक ऐसी ज्यामिति का आविष्कार हुआ जिसने ज्यामिति में पूर्ण क्रांति उत्पन्न कर दी। यूक्लिड ने समतल पर ही सब विवेचन किए, परंतु अब हर प्रकार के तलों पर अलग अलग विवेचनाएँ होती हैं। इसका विवेचन कठिन है, अत: इसके लिये पाठक इस विषय की विशेष पुस्तकों का अवलोकन करें।
निर्देशांक ज्यामिति (Coordinate Geometry)
पहली दशा में तो ज्यामिति का व्यापक रूप सामने आया, जैसे एक घात का समीकरण एक सरल रेखा प्रदर्शित करता है। इसी प्रकार दो घात का समीकरण एक शांकव (conic) प्रदर्शित करता है। इसी प्रकार तीन, चार और उच्चतर घातों के समीकरणों का अध्ययन होने लगा और उनके संगत वक्रों के गुणों का विवेचन पहले से बहुत सरल हो गया। तल के वक्रों तक ही नहीं, अवकाश (space) के वक्रों का भी अध्ययन संभव हो गया। इसके लिये एक बिंदुगामी तीन समतलों से किसी बिंदु की दूरियों (x, y, z) न उसका स्थान निश्चित करते हैं और प्रत्येक बिंदुपथ को य, र, ल (x, y, z) में एक समीकरण द्वारा प्रदर्शित करते हैं। इन समीकरणों के विवेचन से तलों ओर वक्रों के गुणों का अध्ययन सरलता से होता है।
दूसरी दिशा में रचना संबंधी प्रश्नों का हल तथा क्रियाएँ बहुत सरल हो गईं। ये क्रियाएँ केवल कुछ समीकरणों के हल पर ही निर्भर हैं, जिसमें बहुत व्यापक प्रश्न सरलता से हल हो जाते हैं; जैसे यदि रेखा (ax + by + c = o) किसी वक्र (Ax2 + By2 + 2Hxy + 2Gx + 2F y + c = o) को काटती है, तो इन दोनों समीकरणों के हल उनके कटान बिंदुओं का स्थान निश्चित करेंगे। यदि इन समीकरणों के मूल वास्तविक हैं, तो रेखा वक्र को काटती है। यदि बराबर हैं तो रेखा वक्र को स्पर्श करती है। यदि काल्पनिक हैं तो रेखा वक्र को नहीं काटती, परंतु हम यह कह सकते हैं कि रेखा वक्र को सदैव दो बिंदुओं पर काटेगी, चाहे बिंदु वास्तविक या संपाती हों, अथवा काल्पनिक हों। इसी प्रकार से तथ्य बड़े व्यापक रूप में दिए जा सकते हैं, जो साधारण ज्यामिति में संभव नहीं था।
तीसरी दिशा में निर्देशांक ज्यामिति ने विमिति (dimension) को व्यापक किया। दो संख्याएँ य, र (x, y) दो विमितियों (dimensions) में तथा तीन संख्याएँ (य, र, ल) (x, y, z) तीन विमितियों में किसी बिंदु का स्थान निश्चित करती हैं। अब गणितज्ञों के सामने यह प्रश्न उठा कि चार संख्याएँ (x, y, z, t) या पाँच संख्याएँ  (x, y, z, t, w) क्या प्रदर्शित करेंगी। गणितज्ञों ने तो अमूर्त रूप से अपने मस्तिष्क में बड़ी आसानी से सोच लिया कि चार संख्याएँ चार विमितियों में और पाँच संख्याएँ पाँच विमितियों में किसी बिंदु का स्थान निश्चित करेंगी।
इस प्रकार उन्होंने स विमितियों का विचार भी अच्छी तरह सोच लिया। उन्हें इससे कोई मतलब नहीं कि पार्थिव जगत्‌ में उसका कोई उदाहरण है या नहीं। आइंसटाइन ने अवश्य इस विचार का अपने सापेक्ष सिद्धांत में उपयोग किया और विमिति के विचार का स्पष्टीकरण किया। अब इस उच्च विमिति के विचार का अप्रयुक्त गणित में कुछ कठिन समस्याओं को हल करने में उपयोग करते हैं। जैसे किसी चल तरल पदार्थ के भिन्न भिन्न कणों का स्थान, सात संख्याओं से प्रदर्शित करते हैं। वे हैं (a, b, c), उसका प्रारंभिक स्थान, तथा तीन वेग, जो ( x, y, z) अक्ष के समांतर हों, तथा समय, यह सात विमिति का प्रश्न समझकर हल हो सकता है।
चौथी दिशा में निर्देशांक ज्यामिति ने संख्याओं का व्यापकीकरण किया और काल्पनिक संख्याओं का आविर्भाव हुआ। कल्पनिक बिंदु तथा काल्पनिक वक्र इत्यादि विचारों ने ज्यामिति को बहुत महत्वशाली बना दिया, जिससे व्यापकीकरण में और अधिक सहायता मिली, जैसे अनंत पर दो काल्पनिक बिंदुओं से जानेवाला शांकब वृत्त होता है, इत्यादि।
इसके अतिरिक्त ज्यामिति का विवेचन भिन्न भिन्न प्रकार के निर्देशांकों की सहायता से होने लगा, जैसे समघातीय निर्देशांक, त्रिकोणीय निर्देशांक, स्पर्शीय निर्देशांक इत्यादि।
अवकल ज्यामिति (Differential Geometry)
निर्देशांकों के प्रयोग के लगभग 50 वर्ष बाद ही कलन (calculus) का प्रयोग भी ज्यामिति में होने लगा। इस प्रयोग ने ज्यामिति में नई नई विचारधाराएँ उत्पन्न कीं। इन्हें ही अवकल ज्यामिति कहते हैं।
सोनकुत्ता
सोनकुत्ता या ढोल (Cuon alpinus ) मध्य, दक्षिण, पूर्व और दक्षिण पूर्व एशिया का एक कैनिड मूल निवासी है। प्रजातियों के लिए अन्य अंग्रेजी नामों में एशियाई जंगली कुत्ता, भारतीय जंगली कुत्ता, सीटी कुत्ता, लाल कुत्ता, लाल भेड़िया, और पहाड़ी भेड़िया शामिल हैं। यह आनुवंशिक रूप से जीनस कैनिस की प्रजातियों के करीब है, लेकिन कई शारीरिक पहलुओं में विशिष्ट: इसकी खोपड़ी प्रोफ़ाइल में अवतल (Concave) के बजाय उत्तल (Convex) है, इसमें तीसरे निचले दाढ़ का अभाव है और ऊपरी दाढ़ में दो और चार के स्थान पर केवल एक पुच्छल (Cusp) है। प्लीस्टोसिन के दौरान, ढोल पूरे एशिया, यूरोप और उत्तरी अमेरिका में फैला हुआ था, लेकिन इसकी ऐतिहासिक सीमा 12,000-18,000 साल पहले तक सीमित हो गई।
ढोल एक अत्यधिक सामाजिक जानवर है, जो कठोर प्रभुत्व पदानुक्रम के बिना बड़े कुलों या झुंडों में रहता है और इसमें कई प्रजनन करने वाली मादाएं होती हैं। ऐसे कुलों में आमतौर पर लगभग 12 सदस्य होते हैं, लेकिन 40 से अधिक सदस्यों के समूह भी ज्ञात हैं। यह एक दिन के दौरान झुंड में शिकार करने वाला जानवर है जो बड़े और मध्यम आकार के खुरदार जानवरों को तरजीह देता है। उष्णकटिबंधीय जंगलों में, ढोल बाघ ( पैंथेरा टाइग्रिस ) और तेंदुए ( पैंथेरा पार्डस ) के साथ प्रतिस्पर्धा करता है, हालांकि वहाँ यह अन्य जानवरों का शिकार करता हैं लेकिन फिर भी पर्याप्त आहार ओवरलैप रहता  है।
इसे IUCN रेड लिस्ट में लुप्तप्राय के रूप में सूचीबद्ध किया गया है, क्योंकि आबादी कम हो रही है और अनुमान है कि इसमें 2,500 से कम परिपक्व सदस्य ही शामिल हैं। इस गिरावट में योगदान करने वाले कारकों में निवास स्थान का नुकसान, शिकार का नुकसान, अन्य प्रजातियों के साथ प्रतिस्पर्धा, पशुओं के शिकार के कारण उत्पीड़न और घरेलू कुत्तों से रोग हस्तांतरण शामिल हैं।
शब्द उत्पत्ति और नामकरण
"ढोल" की व्युत्पत्ति अस्पष्ट है। अंग्रेजी में शब्द का संभावित प्रारंभिक लिखित उपयोग 1808 में सैनिक थॉमस विलियमसन द्वारा किया गया था, जिसने भारत के रामगढ़ जिले में जानवर का सामना किया था। उन्होंने कहा कि ढोल प्रजातियों के लिए एक सामान्य स्थानीय नाम था। 1827 में, चार्ल्स हैमिल्टन स्मिथ ने दावा किया कि यह 'पूर्व के विभिन्न भागों' में बोली जाने वाली भाषा से लिया गया था।
दो साल बाद, स्मिथ ने इस शब्द को 'पागल' के साथ जोड़ा और गलत तरीके से पुरानी सैक्सोन भाषा और     के साथ तुर्की शब्द की तुलना की, जो वास्तव में प्रोटो-जर्मनिक *dwalaz  द्वालाज़  'मूर्ख,' से आए  हैं। रिचर्ड लिडेकर (Richard Lydekker) ने लगभग 80 वर्षों बाद लिखा कि इस शब्द का प्रयोग प्रजातियों की सीमा के भीतर रहने वाले मूल निवासियों द्वारा नहीं किया गया था। मेरियम-वेबस्टर डिक्शनरी का  मानना है कि यह शब्द  ('भेड़िया') से आया हो सकता है ।
वर्गीकरण और विकास
कैनिस प्रिमेवस (Canis primaevus) 1833 में ब्रायन ह्यूटन हॉजसन (Hodgson) द्वारा प्रस्तावित एक नाम था, जिन्होंने सोचा था कि ढोल एक आदिम कैनिस रूप और घरेलू कुत्ते के पूर्वज थे। हॉजसन ने बाद में जीनस कैनिस से ढोल की भौतिक विशिष्टता पर ध्यान दिया और जीनस कुओन  (Cuon) का प्रस्ताव रखा।
प्रजातियों की उत्पत्ति पर पहला अध्ययन जीवाश्म विज्ञानी एरिच थेनियस (Erich Thenius) द्वारा किया गया था, जिन्होंने 1955 में निष्कर्ष निकाला था कि ढोल एक सुनहरा सियार-जैसे पूर्वज का प्लिस्टोसिन के बाद का वंशज था। जीवाश्म विज्ञानी ब्योर्न कुर्टेन (Bjorn Kurten) ने अपनी 1968 की पुस्तक प्लेइस्टोसिन मैमल्स ऑफ यूरोप में लिखा था कि आदिम ढोल कैनिस मेजेरी डेल कैम्पाना 1913 - जिसके अवशेष विलाफ्रांचियन युग वाल्डार्नो, इटली और चीन में पाए गए हैं - जीनस कैनिस से लगभग के ही समान थे। इसकी तुलना में, आधुनिक प्रजातियों ने मोलर्स को बहुत कम कर दिया है और कस्प (Cusp) तेजी से तीखे पॉइंट्स में विकसित हो गए हैं। प्रारंभिक मध्य प्लीस्टोसिन के दौरान कैनिस मेजरी स्टेहलिनी (Canis majori stehlini) जो एक बड़े भेड़िये के आकार का था,और शुरुआती ढोल कैनिस अल्पाइनस दोनों का उदय हुआ। 1811 में जो पहली बार जर्मनी में हंडशाइम (Hundsheim) और मोस्बैक (Mosbach) में दिखाई दिया। प्लीस्टोसीन युग के अंत में यूरोपीय ढोल ( C. a. Europaeus ) आधुनिक दिखने लगा था और निचली दाढ़ के एकल कस्प का काटने वाले दांत के रूप में परिवर्तन भी पूरा हो चुका था; हालाँकि, इसका आकार एक भेड़िये के आकार के बराबर था। यह उप-प्रजाति देर से वुर्म काल के अंत में यूरोप में विलुप्त हो गई, लेकिन पूरी प्रजाति अभी भी एशिया के एक बड़े क्षेत्र में रहती है।  आइबेरियन प्रायद्वीप में प्रारंभिक होलोसीन तक यूरोपीय ढोल जीवित रहे होंगे। और माना जाता है कि ढोल के 10,800 साल पुराने अवशेष उत्तरी इटली के रिपारो फ्रेडियन में पाए गए हैं।
इस प्रजाति की विशाल प्लीस्टोसिन रेंज में एशिया के कई द्वीप भी शामिल हैं जहां यह प्रजाति अब नहीं रहती है, जैसे कि श्रीलंका, बोर्नियो और संभवतः फिलीपींस में पालावान ।     पश्चिमी जापान में उत्तरी क्यूशू द्वीप में मात्सुकाई गुफा में और पूर्वी जापान के होन्शू द्वीप में तोचिगी प्रान्त में निचले कुज़ुउ (Kuzuu) जीवों में मध्य प्लेइस्टोसिन ढोल जीवाश्म भी पाए गए हैं। दक्षिण चीन के हैनान द्वीप में लुओबी गुफा या लुओबी-डोंग गुफा से लगभग 10,700 साल पहले के लेट प्लीस्टोसिन के ढोल जीवाश्म ज्ञात हैं जहां वे अब मौजूद नहीं हैं। इसके अतिरिक्त, ताईचुंग काउंटी, ताइवान में दजिया नदी से संभवतः ढोल से संबंधित कैनिडे के जीवाश्मों की खुदाई की गई है।
जीवाश्म रिकॉर्ड इंगित करता है कि प्रजातियाँ उत्तरी अमेरिका में भी पाई जाती थीं, क्योंकि बेरिंगिया और मैक्सिको में इनके अवशेष मिलते हैं। }}}}2021 में, चेक गणराज्य की 35,000-45,000 साल पुरानी जाचिमका (Jachymka) गुफा से दो विलुप्त यूरोपीय ढोल नमूनों के जीवाश्म अवशेष निकाले गए माइटोकॉन्ड्रियल जीनोम के विश्लेषण से संकेत मिलता है कि ये आधुनिक ढोल के लिए आनुवंशिक रूप से बेसल थे और इनमें बहुत अधिक आनुवंशिक विविधता थी।
कैनिडे के बीच प्रजातियों की व्यवस्थित स्थिति निर्धारित करने में ढोल का विशिष्ट आकृति विज्ञान बहुत भ्रम का स्रोत रहा है। जॉर्ज सिम्पसन ने अफ्रीकी जंगली कुत्ते और झाड़ी कुत्ते के साथ सबफ़ैमिली सिमोसिओनिनए (Simocyoninae) में ढोल को रखा, तीनों प्रजातियों के समान दांतों के कारण। जूलियट क्लॉटन-ब्रॉक सहित बाद के लेखकों ने स्पियोथोस (Speothos) या लाइकॉन (Lycaon) की तुलना में जेनेरा कैनिस, ड्यूसिसियन  (Dusicyon) और एलोपेक्स (Alopex) के कैनिड्स के साथ अधिक रूपात्मक समानताएं नोट कीं, बाद के दो के साथ समानता अभिसरण विकास के कारण थी।
कुछ लेखक विलुप्त कैनिस सबजेनस ज़ेनोक्योन (Xenocyon) को जीनस लाइकॉन और जीनस क्यूओन  (Cuon) दोनों के पूर्वजों के रूप में मानते हैं।    कैनिड जीनोम पर बाद के अध्ययनों से पता चला कि ढोल और अफ्रीकी जंगली कुत्ता जीनस कैनिस के सदस्यों से निकटता से संबंधित हैं। कैनिस के साथ इस निकटता की पुष्टि मद्रास में एक पशुशाला में की गई, जहाँ प्राणी विज्ञानी रेजिनाल्ड इन्स पोकॉक के अनुसार एक ढोल का एक रिकॉर्ड है जो एक सुनहरे सियार के साथ अन्तर्जात (Interbreed) हुआ।
अफ्रीकी जंगली कुत्ते के साथ मिश्रण
2018 में, पूरे जीनोम अनुक्रमण (Sequencing) का उपयोग जीनस कैनिस के सभी सदस्यों (ब्लैक-बैक्ड और साइड-स्ट्राइप्ड सियार के अलावा) के साथ-साथ ढोल और अफ्रीकी जंगली कुत्ते ( लाइकाओन पिक्टस, Lycaon pictus) की तुलना करने के लिए किया गया था। ढोल और अफ्रीकी जंगली कुत्ते के बीच प्राचीन अनुवांशिक मिश्रण का मजबूत सबूत था। आज, उनकी सीमाएँ एक-दूसरे से दूर हैं; हालाँकि, प्लेइस्टोसिन युग के दौरान ढोल को पश्चिम में यूरोप तक पाया जा सकता था। अध्ययन का प्रस्ताव है कि ढोल के वितरण क्षेत्र में एक बार मध्य पूर्व भी शायद शामिल था, जहां से यह उत्तरी अफ्रीका में अफ्रीकी जंगली कुत्ते के साथ मिश्रित हुआ हो। हालाँकि, मध्य पूर्व और न ही उत्तरी अफ्रीका में ढोल के अस्तित्व का कोई प्रमाण है।
उप प्रजाति
ऐतिहासिक रूप से, ढोल की दस उप-प्रजातियों को पहचाना गया है। हालांकि 2005 तक केवल सात उप-प्रजातियां ही मान्यता प्राप्त हैं।
हालांकि, ढोल के एमटीडीएनए और माइक्रोसेटेलाइट जीनोटाइप पर अध्ययन ने कोई स्पष्ट उप-विशिष्ट भेद नहीं दिखाया। फिर भी, एशियाई मुख्य भूमि के ढोलों में दो प्रमुख फ़ाइलोज़ोग्राफ़िक समूहों की खोज की गई, जो संभवतः एक हिमाच्छादन घटना (Glaciation Event) के दौरान अलग हो गए थे। एक आबादी दक्षिण, मध्य और उत्तर भारत (गंगा के दक्षिण) से म्यांमार में फैली हुई है, और दूसरी गंगा के उत्तर में भारत से पूर्वोत्तर भारत, म्यांमार, थाईलैंड और मलेशियाई प्रायद्वीप तक फैली हुई है। सुमात्रा और जावा में ढोल की उत्पत्ति हुई थी यह बात, अस्पष्ट है, क्योंकि वे पास के मलेशिया के बजाय भारत, म्यांमार और चीन में ढोल से अधिक संबंधितता दिखाते हैं। हालांकि, इंटरनेशनल यूनियन फॉर द कंजर्वेशन ऑफ नेचर (IUCN) के कैनिड स्पेशलिस्ट ग्रुप का कहना है कि आगे  शोध की आवश्यकता है क्योंकि सभी नमूने इस प्रजाति की सीमा के दक्षिणी भाग से थे और टीएन शान उप-प्रजातियों का विशिष्ट आकृति विज्ञान है।
आगे के आंकड़ों के अभाव में, अध्ययन में शामिल शोधकर्ताओं ने अनुमान लगाया कि जावन और सुमात्रन ढोल, द्वीपों में मनुष्यों द्वारा लाए गए हो सकते हैं। प्रारंभिक मध्य प्लेइस्टोसिन के ढोल के जीवाश्म जावा में पाए गए हैं।
वितरण और आवास
ढोल तिब्बत में और संभवतः उत्तर कोरिया और पाकिस्तान में भी पाया जा सकता है। यह एक बार कश्मीर में लद्दाख क्षेत्र में फैले अल्पाइन स्टेप घास के मैदान में रहता था। मध्य एशिया में, ढोल मुख्य रूप से पहाड़ी क्षेत्रों में निवास करता है; अपनी सीमा के पश्चिमी भाग में, यह ज्यादातर अल्पाइन घास के मैदानों और उच्च पर्वतीय मैदानों में रहता है, जबकि पूर्व में, यह मुख्य रूप से पर्वतीय टैगा में रहता है, और कभी-कभी समुद्र तट के किनारे देखा जाता है। भारत, म्यांमार, इंडोचाइना, इंडोनेशिया और चीन में, यह अल्पाइन क्षेत्रों में वन क्षेत्रों को पसंद करता है और कभी-कभी मैदानी क्षेत्रों में देखा जाता है।
दक्षिणी किर्गिस्तान के पामीर पर्वत में ढोल की मौजूदगी की पुष्टि 2019 में हुई थी